**Lietuvos Respublikos ambasada Graikijos Respublikoje**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos pavadinimas)

**AKTUALIOS EKONOMINĖS INFORMACIJOS SUVESTINĖ**

2022-11-01 – 2022-11-30

**GRAIKIJA**

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
|

|  |
| --- |
| Parodos, renginiai ir kt. verslo plėtrai ir eksportuotojams aktuali informacija  |

 |
| 2022 11 03-05 | 9-oji Atėnų tarptautinė turizmo ir kultūros mugė 2022. Parodoje pristatoma turizmo regionai, turizmo organizacijos ir turizmo įmonės, teikiančios laisvalaikio, verslo, sveikatingumo, gastronominio, kultūrinio turizmo paslaugas bei produktus. Pristatoma skaitmeninės technologijos ir viešbučių vadybos naujienos bei pasiekimai turizmo versle.  | https://aite.gr/en/for-exhibitors/exhibitors-profile/ |  |
| 2022 11 03-06 | 6-oji tarptautinė šiuolaikinio meno mugė Art-Thessaloniki. Art-Thessaloniki yra rinkodaros platforma skirta galerijoms, meno kūrėjams ir kitoms institucijoms kontaktams užmegzti ir jiems plėtoti. | https://art-thessaloniki.helexpo.gr/en |  |
| 2022 11 12-14 | 7-oji tarptautinė specializuota paroda Mėsos ir Grilio dienos (Meat&Grill Days) Atėnuose. Skirta mėsai ir jos produktams - nuo gamybos ir perdirbimo iki pateikimo galutiniam vartotojui ir viešojo maitinimo įstaigoms. | https://www.meatdays.com/en/ |  |
| 2022 11 11-15 | 5-asis AgroBusiness Forumas, skirtas maisto saugos, saugumo ir atsparumo dėl ateities neapibrėžtumo. Bus 8 aukšto lygio sesijos ir 35 žinomais pranešėjais iš Graikijos ir užsienio. | https://agribusinessforum.org/the-5th-international-agribusiness-forum-15-16-11-2022-is-held-at-the-european-parliament-office-in-greece/ |  |
| 2022 11 25 - 27 | 9-oji Atėnų turizmo ir kultūros paroda AIT EXPO 2022. Parodoje pristatoma: kultūrinis turizmas, turizmo IT spredimai, gastronomija, alternatyvus turizmas, Graikijos kryptys ir vietos, apgyvendinimas, jūrų turizmas, agentūros, konferencinis turizmas, paslaugos, skirtos viešbučiams, turizmo vienetams ir vietoms. | https://aite.gr/en/ |  |
| 2022 11 302022 12 01 | Economist rengiamas 6-asis metinis Pietryčių Europos ir Rytų Viduržemio jūros regiono šalių ekonomistų tvarumo viršūnių susitikimas Atėnuose | https://events.economist.com/events-conferences/the-6th-sustainability-summit-for-south-east-europe-and-the-mediterranean/ |  |
| 2022 12 05-06 | 2022 m. Balkanų ir Juodosios jūros forumas yra nepriklausoma ekonomikos platforma ir pagrindinis aukščiausiojo lygio susitikimas, kuris skirtas verslo ir politikos formuotojams, ekspertų grupėms bei akademinės bendruomenės atstovams, įsipareigojusiems stiprinti stabilumą, augimą ir bendradarbiavimą Balkanų ir Juodosios jūros regionuose. Konfliktų ir nuolatinių trikdžių pasaulyje BBSF2022 siekia nutiesti kelią nuoširdžiam, nuosekliam ir konstruktyviam keitimuisi nuomonėmis ir dialogui, kurio šiandien reikia labiau nei bet kada anksčiau. Konferencija apims 6 aukšto lygio sesijas, 30 pagrindinių sričių ir 35 pranešėjus iš Graikijos ir pasaulio.  | <https://balkansblackseaforum.org/> <https://balkansblackseaforum.org/bbsf-news/><https://balkansblackseaforum.org/high-level-meeting-with-the-ambassador-of-lithuania-for-bbsf2022/> |  |
| 2023 01 26-27 | Tarptautinis forumas *Thesaloniki Summit 2023*Kol kas renginio dalyviai ir temos nepaskelbtos | [https://www.thessalonikisummit.gr/](https://www.thessalonikisummit.gr/%20)  |  |
| 2023 02 02-05 | 12-oji tarptautinė gyvulininkystės ir paukštininkstės paroda „Zootechnia“, Saloninkų tarptautiniame parodų ir kongresų centre. | https://zootechnia.helexpo.gr/en |  |
| 2023 02 10-13 | 17-oji tarptautinė svetingumo ir maitinimo paslaugų (Hospitality and Foodservice) paroda HORECA Atėnuose. Viena iš svarbiausių tarptautinių parodų, skirtų svetingumo, apgyvendinimo ir maitinimo paslaugas teikiančių įmonių aprūpinimui ir įrangai.  | https://horecaexpo.gr/en/ |  |
| 2023 04 25-26 | 7-asis Posidonijos jūrinio turizmo forumas Salonikuose (konferencija ir paroda), forume pagrindinis dėmesys bus skiriamas tvarumo strategijoms ir kaip optimizuoti kruizinių laivų eismo valdymą Viduržemio jūroje. | [www.posidoniaseatourism.com](https://www.posidoniaseatourism.com) |  |
| 2023 04 26-29 | VIII Delfų Ekonomikos forumas (Delphi Economic Forum VIII)Pagrindinės Forumo temos:I. Geopolitika sugriautaII. Klimatas ir aplinkaIII. Tvari ekonomika ir finansaiIV. Socialinė įtrauktisV. Technologijų pažangaForumo partneriai: Ekonominio bendradarbiavimo ir plėtros organizacija, EBPO, Prancūzija Brenthurst fondas, Pietų Afrika Naujasis strategijos centras, Rumunija, Strateginių tyrimų fondas, FRS, Prancūzija, Brookings Institution, Jungtinės Amerikos ValstijosDelphi ekonomikos forumą pranešimus darys įtakingiausius pranešėjai ir mąstytojus iš viso pasaulio.  | <https://delphiforum.gr/events/annual-conference/delphi-economic-forum-viii> |  |
| Investicijoms pritraukti į Lietuvą aktuali informacija |
|  |  |  |  |
| Lietuvos verslo plėtrai aktuali informacija |
|  |  |  |  |
| Lietuvos turizmo sektoriui aktuali informacija |
|  |  |  |  |
| Bendradarbiavimui MTEPI[[1]](#footnote-1) srityse aktuali informacija |
|  |  |  |  |
| Lietuvos ekonominiam saugumui aktuali informacija  |
|  |  |  |  |
| Bendra ekonominė informacija |
| 2022 11 01 | Remiantis išankstiniais Eurostato skaičiavimais, harmonizuotas su ES, Graikijos infliacijos lygis spalį pirmą kartą per šešis mėnesius nukrito žemiau 10 proc. ir siekė 9,8 proc. Tai tiesiogiai susijusę su mažesnėmis energetikos produktų, gamtinių dujų, elektros ir skystojo kuro kainomis, o subsidijos pirmiesiems dviem vaidina pagrindinį vaidmenį. Be to, Graikija yra viena iš trijų euro zonos šalių – kitos dvi yra Estija ir Malta – kurių suderintas vartotojų kainų indeksas kas mėnesį taip pat mažėjo po 1 proc. Nors infliacijos mažėjimas paskatino nuosaikų optimizmą namų ūkiuose, tačiau Finansų ministerijos nuomone, tai neleidžia nusiraminti. Pirma, todėl, kad infliacija vis dar labai aukšta; antra, todėl, kad tikimasi, kad galutinės produktų ir paslaugų kainos kils vėliau; ir trečia, ir svarbiausia, nestabili geopolitinė situacija bet kuriuo metu gali sukelti naują kainų kilimo bangą.Suderintas vartotojų kainų indeksas spalio mėn. siekė 9,8%, sustojo gegužę prasidėjusi dviženklė infliacija, kai nuo 9,1% balandžio mėn. ji pakilo iki 10,5%, o birželį pasiekė 11,6%, liepą – 11,3%. rugpjūtį – 11,2 proc., rugsėjį – 12,1 proc. Taip pat verta paminėti, kad Graikijoje infliacija – 9,8 %, dabar mažesnė už euro zonos vidurkį, kai spalį pasiekė naują istorinį rekordą – 10,7 %. Graikija pagal infliacijos dydį užima 12 vietą euro zonoje. Energijos infliacija Graikijoje 2022 m. spalį buvo 20,8 proc., trečia žemiausia iš 10 euro zonos šalių, apie kurias turimi duomenys, tuo tarpu euro zonoje ji buvo dvigubai didesnė – 41,9 proc.  | https://www.ekathimerini.com/economy/1196855/inflation-drops-to-below-10-in-october/ |  |
| 2022 11 02 | Ekonominių nuotaikų indeksas Graikijoje spalį nukrito iki 98,3 punkto, nuo 104,9 rugsėjį, pasibaigus turizmo sezonui (tai reiškia, kad sumažėjo užimtumas ir pajamos), tuo pat metu didelė infliacija lėmė pesimizmą tiek įmonėse, tiek namų ūkiuose. Spalį pirkimo vadybininkų indeksas (PMI) irgi nukrito ir siekė 48,1 punkto, dėl sumažėjusios pramonės produkcijos gamybos ir smarkiai sumažėjusių naujų užsakymų vidaus bei iš užsienio rinkų, tuo tarpu rugsėjį jis buvo 49,7 punkto. „Europos aplinka – pagrindinė pramonės prekybos partnerė – išlieka nestabili ir neleidžia net į eksportą orientuotoms įmonėms laisviau planuoti savo gamybos. Šioje neapibrėžtoje aplinkoje reikėtų atsižvelgti ir į nerimą pradedantį kelti skolinimosi brangimą dėl aukštesnių palūkanų“, – reziumuoja Ekonominių ir pramonės tyrimų fondas (IOBE). Pramonės lūkesčiai taip pat gerokai sumažėjo – nuo 98,2 punkto rugsėjį iki 95,9 punkto spalį, o naujų užsakymų balansas buvo neigiamas. | https://www.ekathimerini.com/economy/1196931/sentiment-in-decline-in-october/ |  |
| 2022 11 03 | Graikija kelia ambicingus tikslus gaminti ekologišką vandenilį – kurą, kuris užbaigs pereinamąjį laikotarpį pakeičiant iškastinį kurą sunkiai elektrifikuojamuose sektoriuose, pavyzdžiui tokiose, kaip sunkioji pramonė ir transportas. Tai daroma įgyvendinant nacionalinę politiką, pagrįstą ambicingais tikslais, kuriuos Europos Sąjunga nustatė klimato neutralumo strategijoje (Fit for 55) ir laipsniško atsisakymo nuo Rusijos kuro REPowerEU. Graikija kuria savo strategiją, kaip įtraukti vandenilį į savo energijos gamybą ir pretenduoja tapti ekologiško vandenilio centru dėl per jos teritoriją einančių ir dar planuojamų statyti gamtinių dujų vamzdynų. Neseniai Vokietijos laikraštyje „Handelsblatt“ paskelbtame Graikijos generalinės sekretorės energetikos klausimais Alexandros Sdoukou straipsnyje teigiama, kad dujotiekis EastMed gali tapti „ilgalaikiu ES vandenilio tiekimo vamzdynu. 20 narių Vidaus reikalų ministerijos komitetas ir nacionalinės vandenilio strategijos rengimo komisija parengė vandenilio įtraukimą į šalies energijos gamybos planą. Pagal rengiamą strategiją, 2040 m. Graikija galės pagaminti apie 3 metrines tonas naftos ekvivalento (Mtne) žaliojo vandenilio ir eksportuoti 1 Mtne, o 2050 m. galės pagaminti 7,4 Mtne ir eksportuoti 2,3 Mtne, o tai sudarys eksportą, kurio vertė sieks 1,6 milijardo eurų per metus. Bendra vandenilio tiekimo apyvarta Graikijoje 2050 m. sudarys apie 10 milijardų eurų per metus. Iki to laiko elektrolizės gamykloms reikės apie 60 gigavatų atsinaujinančios energijos (30 GW iki 2040 m.). Nacionalinėje strategijoje numatomos pagreitintos atsinaujinančios energijos projektų vandenilio gamybos, licencijavimo ir prijungimo prie tinklų procedūros, taip pat valstybės subsidijos iki 2030 metų, nes dėl technologijų nebrandumo investicijų sąnaudos labai didelės. | https://www.ekathimerini.com/economy/1196934/greeces-hydrogen-strategy/ |  |
| 2022 11 04 | Remiantis Graikijos statistikos tarnyba (ELSTAT), Graikijos nedarbo lygis rugsėjį sumažėjo iki 11,8%, rugpjūtį jis siekė 12,1%, o 2021 m. rugsėjį jis buvo 13,3%.Rugsėjo mėnesį bedarbių skaičius iš viso buvo 556 324, t.y. 10,5% mažiau, palyginti su 2021 m. rugsėjo mėn., ir 1,5% mažiau nei 2022 m. rugpjūčio mėn. Moterų nedarbo lygis sumažėjo nuo 17,8% iki 15%, o vyrų - nuo 9,6% iki 9,2%. Nedarbo lygis 15–24 metų amžiaus grupėje buvo 28,5% (2021 m. – 26,3%), o 25–74 metų amžiaus grupėje sumažėjo nuo 12,6% iki 10,8%. Užimtųjų skaičius rugsėjį išaugo 2,1% iki 4 149 663. | https://www.ekathimerini.com/economy/1197112/greek-jobless-rate-eases-to-11-8-in-september/ |  |
| 2022 11 05 | Graikijos energetikos ministras Kostas Skrekas pareiškė, Graikija įves papildomus mokesčius energetikos įmonėms, kai reguliavimo institucija nustatė netikėtą pelną dėl padidėjusių energijos kainų. Europos dujų kainos smarkiai išaugo nuo to laiko, kai Rusija, didžiausia energijos tiekėja Europoje, vasarį įsiveržė į Ukrainą. Graikijos namų ūkius spaudžiant didžiausiai infliacijai per beveik 30 metų, vyriausybė pavedė Energetikos reguliavimo institucijai nustatyti netikėtą pelną, pagrįstą įmonių bendrojo pelno maržomis, atsirandančiomis dėl aukštesnių dujų kainų. Vyriausybė planuoja apmokestinti pelną 90% ir panaudoti šias pajamas padidėjusioms vartotojų sąskaitoms už energiją kompensuoti. Remiantis reguliuotojo apskaičiuotu pelno įvertinimu, tai sudaro 375 mln. eurų už laikotarpį nuo 2021 metų spalio iki šių metų birželio. Iki šiol Graikija nuo praėjusių metų rugsėjo skyrė daugiau nei 9 milijardus eurų elektros subsidijoms ir kitoms priemonėms, padedančioms žmonėms ir įmonėms apmokėti komunalines paslaugas. | https://www.ekathimerini.com/economy/1197188/athens-to-tax-electricity-firms-windfall-profits/ |  |
| 2022 11 06 | Energetikos krizės ir sparčiai kylančių kuro kainų paskatinta Graikijos pramonė greitai keičia savo orientaciją ir priklausomybę nuo gamtinių dujų. Prieiga prie gamtinių dujų buvo pagrindinis Graikijos pramonės poreikis per pastarąjį dešimtmetį, kai dujos buvo pigesnė ir aplinkai nekenksminga alternatyva naftai, ypač vietinėje pramonėje naudojamam mazutui.Kova dėl prioritetinės prieigos prie gamtinių dujų buvo intensyvi, ypač tarp didžiųjų elektros energijos vartotojų, kurie taip pat yra stipriai veikiami tarptautinės konkurencijos. Šių lenktynių dėl laipsniško gamtinių dujų atsisakymo blogoji pusė yra labiau teršiančio kuro, pvz., mazuto, grąžinimas į vartojimą. Graikijos aplinkos ir energetikos ministerijos surinkti duomenys, atskleidė, kad mazuto naudojimas per pirmuosius devynis 2022 m. mėnesius išaugo 29 %, po to, kai 2021 m. jis buvo sumažėjęs 4 %, be to pastaraisiais metais buvo gana pastovus vartojimo mažėjimas. Dyzelinio kuro sunaudojimas per tą patį laikotarpį išaugo 8,5 proc. ir nors į dyzelino suvartojimo duomenis taip pat įtrauktas jo pardavimas degalinėse, išaugęs buvo jo naudojimas pramonėje. Propano arba butano dujų sunaudojimas išaugo 11 proc. bei ženkliai išaugo ir įvairių rūšių kokso anglis ir 100 proc. importuojamos antracito arba juodosios anglies naudojimas. 2022 metų rugsėjį, palyginti su 2021 metų rugsėju, dyzelino suvartojimas išaugo 13%, butano ir propano – 10%, o mazuto – 7%.Ne visoms pramonės šakoms pavyko mažinti gamtinių dujų naudojimą tokiu pačiu tempu. Didieji elektros vartotojai, tiesiogiai prijungti prie gamtinių dujų perdavimo operatoriaus DESFA, šių metų sausio-rugsėjo mėnesiais, pačios DESFA duomenimis, sunaudojo 71,96 proc. mažiau dujų. Dvi Graikijos naftos perdirbimo gamyklos – „Motor Oil“ ir „Hellenic Energy“ (anksčiau vadinta „Hellenic Petroleum“) – sumažino suvartojimą 95 %, o dujas pakeičia daugiausia pirminio benzino, skysto angliavandenilio mišiniu.Lengvosios pramonės šakos, perkančios gamtines dujas mažmeninėmis kainomis iš tiekimo bendrovės DEPA, galėtų sumažinti suvartojimą tik 5,5 proc. Mažmeninės prekybos pramonės šakos lapkritį mokės 135 eurus už megavatvalandę, o jų konkurentai iš Vokietijos nuo sausio mėnesio gaus valstybės pagalbos paketą ir pirks gamtines dujas po 70 eurų už MWh. | https://www.ekathimerini.com/economy/1197212/industry-turns-away-from-natural-gas/ |  |
| 2022 11 07 | Mažiausiai šešios iš 10 naujų darbo vietų, sukurtų per pastaruosius trejus metus, nuo 2019 m. birželio iki 2022 m. birželio mėn., yra susijusios su aukšta darbuotojų kvalifikacija. Šis veiksnys bene labiausiai skatina optimizmą dėl užimtumo ateities Graikijoje, kartu su dideliu nedarbo sumažėjimu ir daugiau nei 250 000 naujų darbo vietų sukūrimu. Šiuo metu Darbo ministerijai keliamas uždavinys – sukurti daugiau ir geresnių darbo vietų ir tai turėtų būti derinama su patenkinamais atlyginimais – ypač šiuo metu, kai energetikos ir pagrindinių produktų kainų infliacijos veiksniai smarkiai pablogina perkamąją darbuotojų galią bei jų pragyvenimo lygį. Tačiau, remiantis Užimtumo, socialinės apsaugos, gerovės ir socialinių reikalų ministerijos ekspertų duomenimis, per pastaruosius trejus metus šiek tiek sumažėjo ir ne visą darbo dieną dirbančių asmenų skaičius, o tai reiškia, kad proporcingai didėjo nuolatinių darbuotojų.  | https://www.ekathimerini.com/economy/1197304/more-and-better-jobs-on-offer/ |  |
| 2022 11 08 | Graikijos vyriausybė nusprendė toliau plėtoti Aleksandropolio uostą, finansuojant iš valstybės turto fondo TAIPED lėšų, nes geležinkelio koridoriaus plėtra nuo Aleksandropolio iki Ormenio, esančių Graikijos ir Bulgarijos pasienyje ir iš ten į Vidurio ir Rytų Europą tapo svarbiu dėl uosto infrastruktūros, objektu Graikijos sąjungininkams Rytų Europoje dėl vykstančio karo Ukrainoje. Todėl tikimasi, kad TAIPED valdyba, vadovaudamasi Graikijos vyriausybės sprendimais, artimiausiomis dienomis atšauks Aleksandropolio uosto direkcijos 67% akcijų pardavimo konkursą, nes buvo pripažinta „neteisinga“ tęsti privatizavimą šiame etape. Dabar TAIPED bus pavesta rengti aplinkosaugos ir kitus reikalingus tyrimus, taip pat parengti bendrąjį planą. Vyks uosto plėtros ir įrengimo projektavimo darbai, įskaitant jo gilinimą, kad būtų galima priimti dar didesnius laivus bei bus atliekamos kitos būtinos investicijos. Ar ateityje uostas vėl bus įtrauktas į privatizavimo programą, nežinia. Tačiau atsižvelgiant į išaugusią uosto geopolitinę svarbą ir sprendimą atšaukti konkursą, akivaizdu, kad tokios diskusijos yra tolimos ateities klausimas. Aleksandropolio uostas neseniai buvo įtrauktas į Graikijos ir Amerikos gynybos bendradarbiavimą ir juo, be kita ko, naudojasi JAV armijos karinio dislokavimo ir paskirstymo centras.Kathimerini šaltinių teigimu, vienas JAV šaltinis patvirtino, kad „uostas tapo dinamišku tiekimo grandinės centru, kurio kelių ir geležinkelių pajėgumai įgijo „gyvybišką reikšmę, leidžiančią sėkmingai perkelti JAV pajėgas, remiant mūsų Europos sąjungininkus ir partnerius“.Prie Aleksandropolio krantų Gastrade taip pat plėtojamas suskystintų gamtinių dujų pakartotinio dujinimo terminalas (FSRU), o PPC, DEPA ir Copelouzos konsorciumas planuoja įrengti dujomis varomą elektros energijos gamybos įmonę. Ši geografinė vietovė taip pat yra Graikijos ir Bulgarijos jungiamojo dujotiekio (IGB) dujų perdavimo pradžia. | https://www.ekathimerini.com/economy/1197384/alexandroupoli-port-sale-is-off/ |  |
| 2022 11 11 | Remiantis Graikijos statistikos tarnybos (ELSTAT) paskelbtais duomenimis, infliacija spalį pirmą kartą nuo kovo nukrito žemiau 10 proc. lygio, kurią lėmė vien tik mažėjančios elektros kainos, įskaitant subsidijas, ir gamtinių dujų kainų mažinimas.Vartotojų kainų indeksas spalio mėn. siekė 9,1%, o rugsėjį – 12%. Paskutinį kartą jis buvo vienženklis 2022 m. kovo mėn., t.y. 8,9%. Palyginti su 2022 metų rugsėju, spalio mėnesį vartotojų kainų indeksas sumažėjo 1,2 procento.Tuo pačiu metu stebimas naujas maisto kainų kilimas, kuris gerokai sumažina šeimų biudžetus ir ypač ekonomiškai pažeidžiamiausių namų ūkių. Net jei ir toliau mažės energetikos produktų kainos, artimiausiu metu maisto produktų kainos nemažės. Į didžiausių kainų augimų sąrašą šįkart pateko ne elektra, o pieno produktai, kurių kaina pabrango 24,2 proc. Be pieno produktų, labai smarkiai pabrango duona/dribsniai (19,3%), mėsa (17,3%), aliejus (16,6%), daržovės (13,2%) ir kava/arbata (13,4%). Taip pat labai pabrango ir kitos maisto kategorijai nepriklausančios prekybos centrų prekės, tokios kaip skalbimo priemonės, raštinės reikmenys ir kt. | https://www.ekathimerini.com/economy/1197597/inflation-eases-to-9-1-in-oct/ |  |
| 2022 11 12 | Anot Aplinkos ir energetikos ministro Kosto Skreko, yra vilties, kad angliavandenilių – naftos ir gamtinių dujų – atsargų užteks Graikijos poreikiams patenkinti dešimtmečiui.Pirmieji žvalgomieji angliavandenilių gręžimai Graikijoje per 22 metus vyks kitais metais krante, į šiaurę nuo Joaninos miesto, šiaurės vakarų Epyro regione, kur 1999 m. British Gas pirmą kartą aptikto telkinį. 2D seisminis tyrimas buvo atliktas 2019 m.K. Skrekas teigė, kad tyrimai parodė 15% tikimybę, kuri laikoma didele gręžimo tikslingumui. Joaninos indėlis galėtų padengti Graikijos suvartojimą, jei pasitvirtintų realūs duomenys, dešimčiai metų“. „Energean“, šiuo metu vienintelė šalies naftos gamintoja, turi išskirtines teises. Ji taip pat eksploatuoja Prinos – vienintelį produktyvų Graikijos naftos telkinį – šalies šiaurėje, esantį Egėjo jūroje.Iki kitų metų pabaigos poveikio aplinkai vertinimo studiją „Energean“ pateiks ministerijai. Valstybės reakcijos greitis lems, ar gręžimas iš tikrųjų prasidės 2023 m. Bendrovė viliasi, kad nepaisant jos liūdnos patirties su mažesniu Katakolo telkiniu, esančiu prie vakarinės Peloponeso pakrantės, kur buvo atlikta žvalgyba, o poveikio aplinkai vertinimo patvirtinimo laukiama nuo 2019 m. gruodžio 9 d. iki šiol. Pasitvirtino, kad šis telkinys turi beveik 1 milijardo kubinių metrų gamtinių dujų ir 14 milijonų barelių naftos atsargas.Nors aplinkosaugos aktyvistai siekia pereiti prie anglies dioksido neišskiriančių degalų, Graikija yra viena iš šalių, teigiančių, kad Rusijos energijos tiekimo sutrikimas dėl Ukrainos karo yra priežastis paspartinti angliavandenilių žvalgybą. Vyriausybė mano, kad dujos yra pereinamasis kuras, nes jos skatina vystyti atsinaujinančius energijos šaltinius, ir teigia, kad po karo Ukrainoje pasikeitusi strategija nepakenks jos planui iki 2030 m. padidinti žaliąją energiją ir sumažinti anglies dvideginio išmetimą. | https://www.ekathimerini.com/economy/1197699/government-hopes-gas-reserves-will-last-10-years/ |  |
| 2022 11 12 | Remiantis Europos Komisijos paskelbtomis rudens prognozėmis, Graikijos ekonomika kitais metais išliks teigiamoje zonoje, tačiau augimas sulėtės nuo 6% šiemet iki 1%. Vis dėlto ji turėtų išvengti nuosmukio, gresiančio kelioms kitoms euro zonos šalims. Briuselio prognozė kitiems metams yra gerokai mažesnė už Graikijos vyriausybės - 2,1%, tačiau taip pat apima 6% infliacijos lygį, palyginti su vyriausybės prognoze 3%. Tai vis dar geresnis rodiklis, nes euro zonos augimo vidurkis – 0,3 proc., o infliacija – 6,1 proc. (7 proc. visoje Europos Sąjungoje). Prognozuojama, kad 2023 m. pabaigoje augimas paspartės, o 2024 m. sieks 2 proc. Taip pat numatomas pajamų mažėjimas, nes nominalusis atlyginimas kils lėčiau nei infliacija. Rizikos faktoriumi įvardijama ir sumažėjusios namų ūkių pajamos kituose šalyse, iš kurių lankytojai paveiks Graikijos turizmo sektorių ir tokiu būdu sumažins pajamas gaunamas iš turizmo.Komisija taip pat numato, kad Graikija 2023 m. grįš į pirminį perteklių, taip pat gerokai sumažins skolą, nors parama namų ūkiams ir įmonėms energetikos krizės akivaizdoje buvo viena didžiausių Europoje, 2,3 % BVP.Prognozuojamas 1,1 procento BVP pirminis perteklius, didesnis nei biudžeto projekte numatytas 0,7 procento, o 2024 m. jis išaugs iki 2,2 procento BVP. Tuo pačiu metu skola 2023 m. sumažės iki 161,9 % BVP (nuo 171,1 % šiais metais), o 2024 m. – iki 156,9 % BVP. Biudžeto projekte šiemet buvo numatyta 169,1 % BVP skola, o 161,6 %. 2023 m., taigi ji beveik identiška Komisijos prognozuojamai.„Šiandieninės ES prognozės patvirtina, kad energetikos krizės ir didžiausio pastarųjų dešimtmečių infliacijos spaudimo įkarštyje Graikijos ekonomika stabiliai ir stipriai auga, o ateinančiais metais parodys nepaprastą atsparumą“, – komentavo finansų ministras Christos Staikouras. | https://www.ekathimerini.com/economy/1197685/greek-economy-to-grow-1-in-2023/ |  |
| 2022 11 13 | Atsinaujinančius energijos šaltinius (AEI) naudojančių įrenginių steigimo lygis Graikijoje šiuo metu yra bene didžiausias planetoje, „Fortune Greece“ iniciatyvų forume 2022 sakė aplinkos ir energetikos ministras Kostas Skrekas. „2019 metais buvo 300–400 megavatų per metus, o šiemet išaugo iki 1700–2000 MW. Turėtume išlaikyti tai, ką investuotojai ir valstybė padarė supaprastindami licencijų išdavimą. Per trejus metus 60% elektros bus gaunama iš AEI, o 2030 metais pasieks 80%, tuo pačiu tausojant aplinką ir užtikrinant mažas, prognozuojamas kainas, energetinį savarankiškumą ir nepriklausomybę“, – sakė S.Skrekas. | https://www.ekathimerini.com/economy/1197739/greece-is-a-res-installation-leader/ |  |
| 2022 11 14 | Mažmeninės vartojimo prekių tyrimo instituto (IELKA) atlikta apklausa rodo, kad daugelis vartotojų pasinaudojo „namų ūkio krepšelio“ priemone. Apklausos duomenimis, keturi iš 10 vartotojų per pirmąją savaitę, kai įsigaliojo ši priemonė, pirko produktus iš namų ūkio krepšelio sąrašo. Apklausa buvo atlikta lapkričio 8–11 dienomis, atrinkus 1000 vartotojų. Per pirmąsias 10 šios iniciatyvos veikimo dienų 39% gyventojų teigė bent kartą pirkę prekę iš krepšelio. Iš jų 15% apsilankė vieną kartą norėdami įsigyti krepšelio produktų, 11% – du, 7% – tris, likę 6% – keturis kartus ir daugiau. Apklausos duomenys rodo, kad nors dauguma graikų nebuvo įsigiję produkto iš namų ūkio krepšelio, gana didelis procentas bent jau preliminariai domėjosi per pirmąsias septynias–10 dienų šia „namų ūkio krepšelio“ priemone nuo jos veikimo pradžios. Tikimasi, kad ateityje šie procentai didės. | https://www.ekathimerini.com/economy/1197847/four-in-10-consumers-buying-household-basket-products/ |  |
| 2022 11 16 | Finansų ministerija pranešė, kad Graikijos valstybės biudžeto mokestinės pajamos sausio-spalio mėnesiais gerokai viršijo planus ir sudarė 45,626 mlrd. eurų, o tai 12,6% viršijo tikslą. Pajamos iš mokesčių spalį taip pat viršijo mėnesio tikslą 6 proc. Pakaitinis finansų ministras Thodoras Skylakakis, komentuodamas biudžeto vykdymo duomenis, sakė, kad spalio mėnesio duomenys nerodo jokios ryškiai besiskiriančios tendencijos, palyginti su labai teigiama Graikijos ekonomikos raida 2022 metais, nepaisant padidėjusio pasaulio ekonomikos neapibrėžtumo ir lėtėjimo Europoje. Remiantis preliminariais biudžeto vykdymo duomenimis, per 10 mėnesių valstybės biudžeto deficitas buvo 4,77 mlrd. eurų, mažesnis už planuotą – 11,03 mlrd. Pirminiai rezultatai parodė 349 mln. eurų deficitą, palyginti su biudžeto tikslu – 6,75 mlrd. eurų pirminiu deficitu ir lyginant su 2021 metų 7,18 mlrd. eurų pirminiu deficit. Grynosios pajamos siekė 48,86 mlrd. eurų, o tai 12,1% viršijo tikslą. Mokesčių pajamos siekė 45,62 mlrd. eurų, o tai 12,65% viršijo tikslą. Biudžeto išlaidos sausio–spalio mėnesiais siekė 53,63 mlrd. eurų, t.y. 1 mlrd. mažesnės nei planuota. | https://www.ekathimerini.com/economy/1197923/budget-tax-revenue-12-6-above-target/ |  |
| 2022 11 17 | Prekių ir paslaugų kainų kilimas bei didelis turizmo augimas trečiąjį šių metų ketvirtį padidino verslo apyvartą iki rekordinių aukštumų. Visų verslų apyvarta tiek trijų, tiek devynių mėnesių laikotarpiu buvo gerokai didesnė, palyginti su 2019-aisiais – paskutiniais metais prieš pandemiją. Graikijos statistikos tarnybos (ELSTAT) paskelbtais duomenimis, visų verslų ir ekonominės veiklos rūšių apyvarta 2022 metų trečiąjį ketvirtį siekė 133,26 mlrd. eurų, t.y. 42,8% daugiau nei 2021 m. - 93,34 mlrd.2020 m. trečiąjį ketvirtį visų verslų apyvarta siekė 74,71 mlrd. eurų, o sumažėjimą lėmė pandemijos apribojimai ir padariniai, 2019 m. trečiąjį ketvirtį apyvarta siekė 87,80 mlrd. Šių metų verslo apyvarta liepos-rugsėjo mėnesiais buvo 51,77% didesnė nei per atitinkamą laikotarpį prieš trejus metus. Didelė gamybos sektoriaus apyvarta prisidėjo prie spartaus apyvartos augimo šiais metais dėl atsigavusios ekonominės veiklos ir kainų kilimo. | https://www.ekathimerini.com/economy/1198029/business-turnover-soars-in-q3/ |  |
| 2022 11 18 | Reitingų agentūra „Standard & Poor’s“ prognozuoja, kad Graikijos bankų bendras neveiksnių paskolų skaičius 2023 metais sumažės iki 6,6 procento nuo šių metų 8,6 procento. Taip pat teigiama, kad naujos paskolos kitais metais toliau augs 3 proc. | https://www.ekathimerini.com/economy/1198117/sp-says-greek-banks-npes-to-be-reduced-in-2023/ |  |
| 2022 11 18 | Užimtumo srautų balansas Graikijos ekonomikoje sausio-spalio mėnesiais buvo teigiamas, nepaisant neigiamo balanso spalį – tipiškas reiškinys, susijęs su vasaros turizmo sezono pabaiga, parodė Darbo ministerijos internetinis užimtumo registras (Ergani). Tai reiškia, kad per 10 mėnesių laikotarpį buvo priimta 2 505 189 naujų darbuotojų, o atleidimai / išėjimas į pensiją per tą patį laikotarpį pasiekė 2 357 582, todėl liko teigiamas 147 607 darbo vietų balansas. | https://www.ekathimerini.com/economy/1198116/positive-employment-balance-in-jan-oct/ |  |
| 2022 11 19 | Pagal Eurostato paskelbtus duomenis, Graikija aplenkė kitas Europos Sąjungos šalis pagal įmonių, kurios pranešė apie savo įgyvendinamą inovacinę veiklą 2018–2020 m., ir užėmė pirmąją vietą su 73 proc. Graikijos plėtros ir investicijų ministras Adonis Georgiadis kalbėjo apie „naują reikšmingą pirmąją vietą Graikijai ES“ ir gyrė viceministrą Christos Dimas už didelį Graikijos įmonių, investuojančių į inovacijas, procentą per minimą laikotarpį. Ch. Dimas taip pat pažymėjo, kad „Eurostato duomenimis, Graikijoje buvo didžiausias procentas (73 proc.) įmonių, investavusių į inovacijas 2018–2020 trejų metų laikotarpiu“. Remiantis Eurostato tviterio žinute, ES inovacijų aktyvumo vidurkis buvo 53 proc., pirmoje vietoje atsidūrė Graikija, trečioje – Belgija (71 proc.), Vokietija ir Suomija (69 proc.). Žemiausias vietas užėmė Rumunija (11 proc.), Latvija (32 proc.), Vengrija ir Ispanija (33 proc.). | https://www.ekathimerini.com/economy/1198223/greece-tops-eu-rankings-for-business-innovation/ |  |
| 2022 11 20 | Alpha Bank prognozuoja, kad tiesioginės užsienio investicijos (TUI) Graikijoje šiais metais pasieks istorinį rekordą ir prisidės prie spartesnio ekonomikos augimo. Investicijos bus ekonomikos augimo varomoji jėga 2023 metais, teigia Alpha analitikai, ir tai daugiausia dėl pastebimai pagerėjusios ekonominės aplinkos. Remiantis „Economist Intelligence Unit“ ataskaita, pagal kurią Graikija atitinkamame reitinge pakilo 16 vietų ir pasiekė didžiausią pagerėjimą tarp 82 ekonomikų. Atitinkamai, EBPO tarptautiniame mokesčių konkurencingumo indekse 2021 m. pagerėjo keturiomis vietomis. Analitikai teigia, kad stiprus TUI augimo tempas išliks ir po to, kai 2022 m. buvo pasiektas naujas visų laikų rekordas, o įplaukos pirmąjį pusmetį išaugo 82%, palyginti su tuo pačiu 2021 m. laikotarpiu.Kiti veiksniai yra didelės investicijų įplaukos 2023 m. per Atkūrimo fondą ir Valstybės investicijų programą, pagal infliaciją pakoreguotos darbo sąnaudos ir grįžimas prie pirminio pertekliaus nuo 2023 m., pastebimai sumažėjus skolos ir BVP santykiui šiais ir kitais metais. | https://www.ekathimerini.com/economy/1198341/fdi-is-set-to-keep-rising-next-year/ |  |
| 2022 11 21 | Energijos ir kitų prekių, tokių kaip javai ir grūdai, kainų kilimas, kuriuos sukėlė Rusijos invazija į Ukrainą, gali dar paaštrinti infliacijos krizę, nes Graikijoje jau daugelį metų maisto ir kitų būtiniausių prekių kainos neatitiko šalies piliečių perkamąją galią. Nepaisant recesijos sukelto vartojimo kritimo, šis neatitikimas išliko net per 10 metų trukusią finansų krizę, o vadinamoji vidinė devalvacija turėjo įtakos tik darbo užmokesčiui, pensijoms ir pajamoms apskritai, bet ne kainoms. Visai neseniai Graikijos bendrasis vidaus produktas vienam gyventojui pagal perkamosios galios standartus 2021 m. sudarė 65 % Europos Sąjungos vidurkio ir atsilieka nuo Bulgarijos. Pagrindinės nurodytos šio disbalanso priežastys yra didelė Graikijos priklausomybė nuo pirminių ir antrinių medžiagų importo, maža rinka, kuri nepalanki kainų konkurencijai tiek Graikijos, tiek iš užsienio tiekėjams, ir daug „neaiškių“ tiekėjų bei mažmenininkų, kurie vis dar egzistuoja, nepaisant to, kad šią problemą iškėlė Konkurencijos komisija ir vyriausybė. Todėl manoma, kad per šią krizę maisto produktų infliacija Graikijoje nuo praėjusių metų lapkričio iki rugpjūčio buvo didesnė nei euro zonoje, skirtumas net padidėjo 3,8 procentinio punkto. Akivaizdu, kad Graikija yra brangesnė, palyginti su šalimis, kuriose perkamoji galia didesnė (pvz., Vokietija ir Prancūzija).Kalbant apie priklausomybę nuo pagrindinių žaliavų problemą, duonos ir įvairių maisto produktų, kurių pagrindinė žaliava yra miltai, pavyzdys yra iškalbingas. Duona gaminama iš miltų, daugiausia iš minkštųjų kviečių – produkto, kuris Graikijoje auginamas labai mažai, skirtingai nei kietieji kviečiai, kurie daugiausia naudojami makaronams gaminti. Dėl to Graikija iš vietinės produkcijos patenkina tik 10 % minkštųjų kviečių poreikių, o likusią dalį importuoja. Preliminariai iki karo Ukrainoje pradžios 30% Graikijos poreikių buvo patenkinti importu iš Rusijos ir Ukrainos. | https://www.ekathimerini.com/economy/1198305/food-prices-consistently-higher-than-eu/ |  |
| 2022 11 21 | Graikijos turizmas šiemet tikrai pasieks visų laikų pajamų rekordą, nes paskelbti Graikijos banko duomenys rodo, kad per pirmuosius devynis 2022 m. mėnesius pajamos iš turizmo siekė 15,6 mlrd. eurų arba 96,9% rekordinių 2019 m. Pajamos iš turizmo greičiausiai sieks 18 mlrd. eurų, teigia turizmo ministras Vassilis Kikilias. BoG duomenys taip pat parodė, kad pajamos, palyginti su pirmaisiais devyniais 2021 m. mėnesiais, išaugo 78,3%, o turistų skaičius išaugo 103,9%, palyginti su praėjusiais metais. | https://www.ekathimerini.com/economy/1198421/tourism-about-to-register-an-all-time-revenue-record/ |  |
| 2022 11 23 | Graikijoje mokesčių lengvatos sudaro 26,7% mokestinių pajamų arba 7% bendrojo vidaus produkto, jos siekia 12,9 mlrd. eurų. Remiantis turimais duomenimis, jei nebūtų tiek daug mokesčių lengvatų, valstybė potencialiai galėtų gerokai padidinti pajamas. Vienas įspūdingiausių skaičių susijęs su gyventojų pajamų mokesčiu: pajamos pernai siekė 10,3 mlrd. eurų, o atleidimas nuo jo viršijo 5 mlrd. eurų.Dvigubos energetikos ir sveikatos krizės išpūtė mokesčių lengvatas namų ūkiams ir verslui, matyti iš Parlamentui kartu su 2023 metų biudžetu pateiktos ataskaitos dėl mokesčių išlaidų. Ekonomikos gelbėjimo metais daugelis mokesčių lengvatų buvo panaikintos, o kitos gerokai sumažintos, viena vertus, siekiant sumažinti fiskalines išlaidas ir, kita vertus, racionaliau panaudoti toms grupėms, kurioms tikrai reikia valstybės paramos.Remiantis pateiktais duomenimis, 2021 m. atleidimo nuo mokesčių skaičius siekė 1 047, o fiskalinės išlaidos siekė 12,88 mlrd. eurų. Tačiau prieš metus mokesčių lengvatos siekė 967, o jų kaina siekė 8,9 mlrd. eurų. Tai yra, per metus padidėjo 4 mlrd. eurų. Šios mokesčių lengvatos apima grąžinamus avansus, specialios paskirties kompensacijas ir kt. Pelno mokestis turi 200 lengvatų ir sumažinimų, kurių suma siekia 1,3 mlrd. Kapitalo apmokestinimas sudarė 129 atleidimus ir sumažinimus ENFIA, specialiojo turto mokestį, pervedimams, tėvystės išmokoms, palikimams ir dovanojamoms lėšoms, kurių suma siekia 3,89 mlrd. Kita kategorija – pridėtinės vertės mokestis (PVM), kuriam taikomos 75 lengvatos ir nuolaidos, kurių bendra suma siekia 821,9 mln. Kitos atleidimo nuo mokesčių kategorijos yra susijusios su žyminiu mokesčiu, draudimo įmokų mokesčiu, vartojimo mokesčiu, transporto priemonių registracijos mokesčiais ir kelių mokesčiais. | https://www.ekathimerini.com/economy/1198513/tax-exemptions-near-e13-bln/ |  |
| 2022 11 23 | 2023 metų biudžete Graikijos valstybei numatytas ribotas skolinimasis iš rinkų. Žaliąsias obligacijas, taip pat skirtas darniam vystymuisi finansuoti, bus bandoma išleisti kitais metais, tačiau, atsižvelgiant į rinkose vyraujančias sąlygas. Tikimasi, kad 2023 m. paskolų strategija bus apribota bendra emisijų suma – t. y. panašiai kaip 2022 m. (apie 7 mlrd. eurų). Toks pasirinkimas grindžiamas tiek didelėmis Graikijos valstybės grynųjų pinigų atsargomis, tiek padidintomis išmokomis valstybei iš finansavimo schemų, dėl kurių jau buvo nuspręsta Europos lygmeniu pandemijai ir energijos krizei įveikti, ir santykinai riboti finansavimo poreikiai 2023 m. | https://www.ekathimerini.com/economy/1198502/greek-borrowing-plan-for-2023-at-around-7-bln-euros/ |  |
| 2022 11 23 | Tiek EBPO, tiek Parlamento Biudžeto komitetas pabrėžė tam tikras grėsmes Graikijos 2023 m. fiskaliniams tikslams pasiekti: aukštos energijos kainos, palūkanų normų didinimas. Ekonominio bendradarbiavimo ir plėtros organizacijos teigimu, galimas fiskalinis nepakankamumas taip pat gali atidėti investicinio lygio pasiekimą.Graikijos Parlamento biudžeto biuro vadovas Frangiskos Koutentakis atkreipia dėmesį į tai: „Neaiškumai daugiausia susiję su tarptautiniais pokyčiais, ypač energijos kainomis ir skolinimo palūkanų lygiu, o tai gali pakeisti tiek makroekonomines, tiek fiskalines prognozes ir pareikalauti korekcinių veiksmų“. „Mes taip pat pabrėžiame politinę riziką, kuri gali kilti dėl galimų sunkumų formuojant vyriausybę dėl politinių pažiūrų skirtumo“, – pridūrė jis.Savo ruožtu EBPO „World Economic Outlook“ ataskaitoje pabrėžiama didelio fiskalinio spaudimo rizika antrąjį metų pusmetį, jei energijos kainos būtų didesnės nei prognozuota arba antrąjį pusmetį išliks aukštos, todėl prireiktų papildomų paramos priemonių. Tokiu atveju, anot EBPO, kyla pavojus investiciniam reitingui, o Graikijos valstybės galimybė gauti finansavimą taps brangesnė ir sunkesnė. Ataskaitoje taip pat nurodoma, kad skirtumai tarp Vokietijos ir Graikijos obligacijų per pastaruosius metus išaugo labiau nei kitose šalyse. Kaip pažymi EBPO, vyriausybė 2022 m. rėmė namų ūkius ir įmones, taikydama „dosnius tinkamumo kriterijus“. Jų tęsimas 2023 m. pirmąjį pusmetį biudžetui kainuos 1% BVP. Tarp rizikų taip pat nurodoma galimybė sugriežtintos sankcijos naftos eksportui iš Rusijos, o tai gali smogti Graikijos laivybos pajamoms, kurios 2021 metais sudarė 1,6% visų laivybos pajamų. EBPO ataskaitoje taip pat teigiama, kad didėjančios palūkanų normos ir neapibrėžtumas sulėtins investicijas, nepaisant pagalbos iš Atkūrimo fondo. Prognozuojama, kad 2023 m. investicijos padidės tik 2,7 %, o biudžetas turėtų padidėti 15,5 %. | https://www.ekathimerini.com/economy/1198518/oecd-and-pbo-express-budget-doubts-about-greek-budget/ |  |
| 2022 11 24 | JAV JP Morgan bankas apskaičiavo, kad Graikija greičiausiai atgaus investicinį reitingą po rinkimų, 2023 m. pabaigoje arba 2024 m. pradžioje. Įžvelgiama maža politinė rizika šalyje, kai pagal pradinį scenarijų Naujoji demokratija lieka vyriausybėje, tačiau mano, kad rinkimų įstatymas „užtemdo“ aplinką investuotojams ir padidina netikrumą.„Moody's“ taip pat pareiškė, kad nors didelių ekonominės politikos pokyčių rizika yra maža, ji vis dar skaičiuoja, kad rinkimų turai bus du, o kitos Graikijos vyriausybės formavimas dėl rinkimų truks kelias savaites ar net ilgiau.Europos Komisija perspėjo, kad paramos priemonių, skirtų kovai su energetikos krize Graikijoje, kaina buvo viena didžiausių Europos Sąjungoje, tačiau dauguma jų nebuvo tikslingos, o Ekonominio bendradarbiavimo ir plėtros organizacijos teigimu, galima fiskalinė nesėkmė gali atitolinti investicinio lygio pasiekimą. Parlamento biudžeto komitetas savo ruožtu atkreipė dėmesį į politinę riziką, kuri gali kilti dėl galimų vyriausybės formavimo sunkumų.JP Morganas tikisi, kad Naujoji demokratija laimės Graikijos rinkimus, kurie turi įvykti iki 2023 m. liepos mėn., ir galbūt sudarys koalicinę vyriausybę, kuri toliau vykdys konstruktyvią politinę darbotvarkę. Tačiau tuo pat metu ji mato ir riziką. Didžiausia yra tai, kad daugumos koalicijos formavimas bus daug laiko reikalaujantis procesas, nes galimų koalicijos partijų skaičius yra ribotas. Be to, kyla pavojus, kad Naujoji demokratija turės valdyti šalį su mažumos vyriausybe, nors ji nekalba apie dviejų turų rinkimus. | https://www.ekathimerini.com/economy/1198621/polls-stand-in-upgrades-way/ |  |
| 2022 11 24 | Prognozuojama, kad kitais metais pajamos iš turizmo bus nežymiai mažesnės nei 2019 metais, kurios siekė 18,2 mlrd. eurų, kaip ir šiemet. Nors Finansų ministerijos skelbiamuose duomenyse tokia prognozė neįtraukta, manoma, kad pajamos sieks 18 mlrd. Atsižvelgiant į infliaciją, jos turėtų sumažėti palyginus su rekordiniais 2019 ir 2022 metais. Remiantis preliminaria biudžeto ataskaita, nominalios pajamos iš turizmo šiais metais yra beveik kaip 2019 m., t.y. 97,4%. Kol kas dar per anksti daryti konkrečias prognozes 2023 metams, atsižvelgiant į vyraujantį tarptautinės ekonomikos neapibrėžtumą ir vykstančius geopolitinius pokyčius. Aiškesnių prognozių nesitikima anksčiau kaip kovo mėnesį. Ministerijos atsargumui pritaria ir dauguma šio sektoriaus verslininkų. Finansų ministerijos ataskaitoje skelbiama, kad „svarbiausia rizika Graikijos ekonomikai artimiausiu metu kyla dėl energijos kainų ir infliacijos bei jų poveikio namų ūkių disponuojamoms pajamoms, vartojimui, investicijoms ir dėl infliacijos išaugusių transporto išlaidoms“. | https://www.ekathimerini.com/economy/1198624/lower-tourism-takings-in-2023/ |  |
| 2022 11 25 | Graikijos aplinkos ir energetikos ministras Kostas Skrekas pranešė, kad Vyriausybė gruodžio mėnesį namų ūkių elektros sąskaitoms subsidijuoti iš viso skyrė 435 mln. eurų, o horizontalioji subsidija gamtinėms dujoms sieks 15 eurų už šiluminę megavatvalandę.Ministras pažymėjo, kad vyriausybė energetikos krizę sprendžia dviem frontais: pirma, kurdama aljansus ir darydama spaudimą Europai įgyvendinti realistišką gamtinių dujų kainos ribą ir, antra, tiesiogiai subsidijuodama sąskaitas už elektrą, kad padengtų didžiąją dalį padidėjusių kainų. Jis pažymėjo, kad vykusioje neeilinėje Europos Sąjungos energetikos ministrų taryboje Graikija vadovavo didelei valstybių narių grupei, raginančiai nustatyti realesnę bendrą ES gamtinių dujų pirkimo ribą, kuri yra daug mažesnė nei siūlo Europos Komisija.  | https://www.ekathimerini.com/economy/1198774/electricity-subsidies-in-december-to-come-to-435-mln-euros/ |  |
| 2022 11 26 | Planuojama, kad 2023 metų biudžete valstybės įplaukos iš nekilnojamojo turto perleidimo padidės 40 proc. ir pajamos sieks 489 milijonus eurų, palyginti su šiais metais numatoma gauti 350 milijonų eurų suma. Pagal numatytą biudžetą pajamos iš pastatų (individualių namų ir butų) sieks 369 mln. eurų, o pajamos iš žemės pardavimo sieks 119 mln. Finansų ministerijos šaltiniai teigia, kad priemonės, skirtos stiprinti nekilnojamojo turto rinką, prisideda prie rinkos stimuliavimo ir tuo pačiu įplaukų gavimo, be to „Golden Visa“ turėtojai ir užsieniečiai, perkeliantys savo mokesčių buveinę į Graikiją ir gi didina biudžeto pajamas. | https://www.ekathimerini.com/economy/1198731/state-expects-half-a-billion-euros-from-property-transfers-in-2023/ |  |
| 2022 11 26 | Remiantis Graikijos socialinio draudimo fondo (EFKA) duomenimis, Graikijos pensininkams nuo kito mėnesio gerokai padidės išmokos. Pensijų fondas pranešė, kad šie padidinimai palies 94,6% arba 2 499 285 pensininkus. Iš tų beveik 2,5 mln. pensininkų 1,3 mln. bus padidinta du kartus, apie 185 649 bus padidinta trigubai, o vienas iš dviejų gaus vieną papildomą išmoką, lygią visai mėnesio pensijai. Antrasis ir trečiasis padidinimas susijęs su keletu veiksnių, turinčių įtakos individualioms pensijoms, pavyzdžiui, solidarumo mokesčio panaikinimu. Pensijų skirtumai pradės didėti nuo 2022 m. gruodžio mėn. Galutinai padidinimas bus įgyvendintas nuo 2023 m. sausio 1 d. | https://www.ekathimerini.com/economy/1198791/pension-raises-to-start-from-next-month/ |  |
| 2022 11 27 | Europos Komisija preliminariai patvirtino Graikijos prašymą išmokėti 3,6 mlrd. eurų pagal Atkūrimo ir atsparumo priemonę (Recovery and Resilience Facility). 3,6 milijardo eurų dotaciją sudaro 1,7 milijardo eurų, o paskolos – 1,9 milijardo eurų. Graikijos atkūrimo ir atsparumo planas iš viso bus remiamas 17,4 milijardo eurų dotacijomis ir 12,7 milijardo eurų paskolomis, iš kurių 4 milijardai eurų buvo išmokėti Graikijai kaip išankstinis finansavimas 2021 m. rugpjūčio 9 d. Pirmąjį Graikijos išmokos prašymą Komisija įvertino teigiamai 2022 m. vasario 28 d., todėl balandžio 8 d. buvo išmokėta 3,6 mlrd. eurų. Antroji patvirtinta įmoka sudarys 11,1 mlrd. eurų visos išmokėtinos sumos arba 37 % Graikijai skirto Atkūrimo fondo lėšų. Komisijos pirmininkė Ursula von der Leyen pasveikino Graikiją ir pasakė: „Šalis padarė pakankamai pažangos įgyvendindama nacionalinį atkūrimo planą, kad gautų antrą išmoką pagal NextGenerationEU. Kai tik valstybės narės uždegs žalią šviesą, Graikija gaus 3,6 mlrd. Ji pridūrė: „Graikija vykdo ambicingas reformas pagrindinėse srityse, tokiose kaip atsinaujinanti energija, geležinkelių infrastruktūra, viešasis transportas ir MVĮ skaitmeninimas“, skatindama naujas investicijas į turizmą, gamybą ir žemės ūkį ir „įvykdė savo įsipareigojimus dėl audito ir kontrolės, kad apsaugotų mokesčių mokėtojų pinigus“.  | <https://www.ekathimerini.com/economy/1198853/eu-approves-e3-6-bln-recovery-fund-tranche-for-greece/> |  |
| 2022 11 28 | Graikijos vyriausybė paskelbė, kad kitą mėnesį išleis dar 435 milijonus eurų namų ūkiams ir įmonėms, kurioms gresia itin aukšti elektros energijos tarifai, paremti. Be to duomenys rodo, kad graikai vis labiau taupo energijos sąnaudas ir tai duoda apčiuopiamų rezultatų. Remiantis tinklo operatoriaus ADMIE mėnesine energijos ataskaita, ketvirtą mėnesį iš eilės, spalio mėn. palyginti su 2021 m. spalio mėn., bendra elektros energijos paklausa sumažėjo 9,52 %. Spalį sumažėjimas viršijo 300 gigavatvalandžių, nes šiemet poreikis siekė 3 604 GWh, o pernai - 3 971 GWh. Labiausiai sumažėjo skirstomojo tinklo, prie kurio yra prijungti namų ūkiai ir mažos bei vidutinės įmonės, – 8,7 proc. Didelėse daug energijos sunaudojančiose pramonės šakose, kurios naudoja aukštą įtampą, kritimas siekė 5,4%, o pramonės atstovų teigimu, tai daugiausia lėmė kasybos bendrovė LARCO. Spalio mėnesį elektros energijos gamyba šalyje smuko dar labiau ir siekė 22,9 proc., todėl didelę paklausos dalį padengė importas, kuris, palyginti su 2021 m. spalio mėn., padidėjo 30,74 proc. Tai lėmė aukštesnės elektros kainos Graikijos rinkoje, palyginti su kaimyninėmis rinkomis, nepaisant to, kad 41,3 proc. sudarė elektros energija gauta iš atsinaujinančios energijos šaltinių. Gamtinių dujų gamyba sumažėjo 58,2 proc., o lignito – 23,3 proc. Prie paklausos mažėjimo prisidėjo švelnios oro sąlygos. Tačiau artėjant žiemai elektros energijos namų ūkiams, suvartojantiems iki 500 kilovatvalandžių, bus padengtas 90% subsidija – 22,1 euro cento už KWh. Anot Graikijos energetikos ministro Kosto Skreko, gruodžio mėnesio subsidijos sieks 435 mln. eurų, iš kurių 282 mln. eurų bus skirta namų ūkiams. | <https://www.ekathimerini.com/economy/1198807/power-consumption-declines/> |  |
| 2022 11 29 | Pasak Graikijos finansų ministro Christos Staikouras, šie metai bus vieni iš istorinių rekordų tiek tiesioginėms užsienio investicijoms Graikijoje, tiek eksportui. Kalbėdamas dienraščio „Naftemporiki“ laidoje „Graikijos ekonomika ir verslumas“, jis teigė, kad 2022-ieji įrodys, jog verslumas ir valstybė, dirbdami kartu, gali pakankamai gerai suvaldyti precedento neturinčius iššūkius. Remdamasis Europos Komisijos prognozėmis, jis sakė: „Graikijos ekonomikos augimo tempas šiemet bus dvigubai greitesnis nei vidutinis Europos, o kitais metais Graikijos ekonomikos augimo tempas bus tris kartus didesnis“. Kalbant apie tiesiogines užsienio investicijas ir eksportą, jis teigė, kad „Graikija 2022–2024 m. bus čempionė tarp visų Europos Sąjungos šalių pagal investicijų augimo tempą“. Graikijos eksporto procentas nuo BVP sudaro apie 41 proc. ir lenkia tokias šalis kaip Italija, Prancūzija ir Ispanija. | <https://www.ekathimerini.com/economy/1199043/staikouras-2022-will-set-records-for-investments-and-exports/> |  |
| Kita ekonominiam bendradarbiavimui aktuali informacija |
|  |  |  |  |

**KIPRO RESPUBLIKA**

|  |  |  |  |
| --- | --- | --- | --- |
| 2022 11 01 | Kipre elektros kainos pakilo 32 proc. Vidutinės metinės elektros kainos namų ūkiams Europos Sąjungoje per pirmuosius šešis mėnesius smarkiai išaugo nuo 22 EUR už 100 kWh iki 25,3 EUR, tačiau Kipre augimas buvo dar didesnis. Remiantis Eurostato duomenimis, Kipre per tą patį laikotarpį kaina padidėjo 32 % – nuo ​​19,8 EUR už 100 kWh per pirmuosius šešis 2021 m. mėnesius iki 26,1 EUR 2022 m. Rusijos karinė agresija Ukrainoje daugiausia lėmė energijos ir tiekimo kaštų augimą. | https://www.financialmirror.com/2022/11/01/cyprus-electricity-prices-climb-32/ |  |
| 2022 11 01 | Anot CY tyrimų ir inovacijų viceministro Kyriacos Kokkinos, didžiausia problema, su kuria susiduriama skaitmeninės transformacijos procese, yra pasipriešinimas pokyčiams. K. Kokkinos teigė, kad reikia veiksmų plano, siekiant paskatinti daugiau jaunuolių Kipre studijuoti su technologijomis susijusias programas, nes šiuo metu šiame sektoriuje trūksta darbuotojų. Be to būtina, kad darbuotojų, dirbančių technologijų sektoriuje darbo užmokestis, turi atitikti tokį patį atlyginimą ir išmokas, kurios siūlomos užsienyje, kad būtų išvengta protų nutekėjimo į kitas šalis. Kipras tapo technologijų centru, kuriame šalyje veikia daug technologijų įmonių, kuriose vien IT sektoriuje dirba apie 15 000 specialistų, o tai paskatino žmones sugrįžti į šalį.Remiantis duomenimis, Kipras per dvejus metus pakilo keturiomis vietomis skaitmeninės ekonomikos ir visuomenės indekse (DESI), kuris dabar naudojamas stebėti ES šalių pažangą įgyvendinant ES skaitmeninio dešimtmečio 2030 politikos darbotvarkę. | https://www.financialmirror.com/2022/11/01/resistance-biggest-obstacle-to-digital-transformation/ |  |
| 2022 11 08 | Kipre automobilių pardavimas – žemiausis nuo 2015 m. Paskelbtais duomenimis, keleivinių sedanų pardavimai per pirmuosius 10 mėnesių nukrito iki žemiausio lygio nuo 2015 m. Energetikos krizė, augančios siurblių kainos ir ilgas transporto priemonių pristatymo laikas turi įtakos automobilių rinkai. Bendras transporto priemonių pardavimas spalį, palyginti su praėjusiais metais, smarkiai sumažėjo dėl staigaus lengvųjų sedanų skaičiaus kritimo. Statistikos tarnybos duomenimis, spalio mėn. iš viso buvo įregistruota 2 481 transporto priemonė, t.y., palyginti su 2021 m. spalio mėn., sumažėjo 6,2 proc.; palyginti su rugsėju, bendri automobilių pardavimai sumažėjo 27,3%. Lengvųjų automobilių pardavimai spalį sumažėjo 7,1% iki 1 862, o palyginti su rugsėju, smuko 31,9%. Spalio mėnesį sedanai sudarė 75% visų transporto priemonių pardavimų. Per 10 mėnesių iki spalio bendras registracijų skaičius sumažėjo 4,2% iki 29 062 nuo 30 345 praėjusiais metais. 2021 m. automobilių pardavimas nukrito iki žemiausio lygio nuo 2015 m. ir fiksuojamas nuosmukis jau trečius metus iš eilės. | https://www.financialmirror.com/2022/11/08/car-sales-at-lowest-ebb-since-2015/ |  |
| 2022 11 08 | Kipro Finansų ministras Constantinos Petrides mano, kad Kipras gali įveikti naujas rizikas ir iššūkius, kylančius dėl karo Ukrainoje ir didėjančio infliacinio spaudimo. Jis kalbėjo 8-ajame tarptautiniame fondų aukščiausiojo lygio susitikime ir parodoje. Constantinos Petrides pažymėjo, kad nepaisant karo Ukrainoje, Kipro ekonomika pasirodė esanti atspari ir lanksti bei gerokai viršijo augimo lūkesčius. Ministras pažymėjo, kad fondų pramonė „yra būtina teikiant alternatyvias priemones ilgalaikiams projektams, verslui ir startuoliams finansuoti bei kiekvienos valstybės narės nacionalinei ekonomikai“. Anot jo, kadangi ES ekonomika vis dar daugiausia priklauso nuo bankų sektoriaus, teikdama finansavimą įmonėms, rinka pagrįstas finansavimas yra vertinga alternatyva bankų finansavimui ir gali palengvinti rizikos pasidalijimą visoje finansų sistemoje ir remti ekonominę veiklą. Siekdama naujoms Kipro mažo ir vidutinio dydžio verslo įmonėms (MVĮ) gauti finansavimą, vyriausybė, bendradarbiaudama su Europos investicijų fondu (EIF), įsteigė Kipro akcijų fondą, į kurį įnešė 30 mln. EUR privataus kapitalo. Jo teigimu, fondo investavimo strategija bus orientuota į Kipro startuolius ir novatoriškas įmones. | https://www.financialmirror.com/2022/11/08/cyprus-can-weather-economic-challenges/ |  |
| 2022-11 10 | Spalis buvo aktyviausias 2022 m. kruizinių kelionių mėnuo DP World Limassol, nes uoste prisišvartavo ir jo keleivių terminalu naudojosi 29 kruiziniai laivai, gabenantys per 46 000 žmonių. Sausio–spalio mėnesiais „DP World Limassol“ talpino 128 kruizinius laivus ir 154 000 keleivių, o iki metų pabaigos tikisi dar priimti 35 laivus. Kruizinių laivų keleiviai gali keliauti po Limasolį ir prisijungti prie organizuojamų ekskursijų į kitas lankytinas vietas aplink salą, o tai labai prisideda prie vietos ekonomikos. Limasolio uostas tikisi priimti daugiau nei 210 kruizinių laivų 2023 m., todėl bendrovės kruizinis verslas per ateinančius kelerius metus išliks sėkmingas. 2016 m. balandį DP World Limassol buvo suteikta 25 metų koncesija eksploatuoti išskirtinai daugiafunkcinį terminalą Limasolyje, kurį sudaro trys daugiafunkcinės krantinės. | https://www.financialmirror.com/2022/11/10/limassol-welcomes-record-cruises-in-october/ |  |
| 2022 11 14 | Remiantis Europos Komisijos 2022 m. rudens ekonomine prognoze, infliacija Kipre turėtų sulėtėti 2023 m. ir 2024 m., bet vis tiek išliks. Prognozuojama, kad Viduržemio jūros saloje infliacija padidės nuo 2,3 % 2021 m. iki 8 % 2022 m., o 2023 m. sulėtės iki 4,2 % ir 2024 m. – iki 2,5 %. Neseniai paskelbtoje prognozėje apie Kiprą pažymėta, kad po spartaus augimo pirmąjį 2022 m. pusmetį ekonomika turėtų gerokai sulėtėti metų pabaigoje. Prognozuojama, kad tuo pat metu viešieji finansai išliks stabilūs, tačiau bendras perteklius augs lėčiau nei anksčiau. Prognozuojama, kad 2022 m. nedarbas sumažės iki 7,2 proc., o 2023 m. išliks stabilus, bet 2024 m. sumažės iki 6,9 proc. Realusis BVP 2022 m. pirmąjį pusmetį, palyginti su tuo pačiu 2021 m. laikotarpiu, padidėjo 6,3 %, daugiausia dėl vidaus paklausos. | https://in-cyprus.philenews.com/news/local/inflation-in-cyprus-to-slow-down-in-2023-2024-but-still-be-there/ |  |
| 2022 11 15 | Anot Kipro Finansų ministro Constantinos Petrides, Kipro ekonomika šiais metais augs daugiau nei 6% BVP, o tai bus mažesnis augimas už ES vidurkį. Remiantis naujausiais Kipro statistikos tarnybos paskelbtais duomenimis, ekonomika trečiąjį ketvirtį išaugo 5,5% BVP. Remiantis šiuo rodikliu prognozuojama 2022 m. augimo tempas bus didesnis nei 6%. Pirmąjį ketvirtį augimo tempas buvo 6,6%, o antrąjį – 6,3%. Jis pažymėjo, kad salos metinis augimo tempas būtų gerokai didesnis nei ES vidurkis – 2,4 proc. BVP ir euro zonos 2,1 proc. „CyStat“ duomenimis, BVP augimą daugiausia lemia: viešbučiai ir restoranai, transportas, informacija ir ryšiai, prekyba ir menas bei pramogos. Ateinančiais mėnesiais tikimasi lėtesnio ekonomikos augimo. Spalio mėnesį Kipro universiteto Ekonominių tyrimų centras patikslino savo ekonomikos augimo 2022 m. prognozes. Prognozuojama, kad 2022 metais BVP augs 4,9%. Prognozė buvo patikslinta dviem procentiniais punktais, palyginti su ankstesniu UCy pranešimu, dėl didelio augimo antrąjį ketvirtį ir didelės paklausos trečiąjį ketvirtį, daugiausia dėl padidėjusio turizmo. Tačiau Ukrainoje vykstančio karo neigiamas poveikis ekonominei veiklai darys įtaką 2023 m. Prognozuojama, kad realusis BVP augimas 2023 m. sieks 2,4 proc., 0,4 procentinio punkto mažesnis nei liepos mėnesio prognozė. Koregavimą sumažino keli veiksniai, įskaitant nuolatinį spaudimą didinti kainas, pablogėjusias ES ekonomines nuotaikas, susilpnėjusį verslo pasitikėjimą paslaugomis ir paskolų palūkanų normų kilimą euro zonoje. | https://www.financialmirror.com/2022/11/15/cyprus-gdp-to-grow-6-grim-outlook-for-2023/ |  |
| 2022 11 16 | CY vyriausybė nusprendė kontroliuoti/riboti būtiniausių prekių kainas augant infliacijai, kuri skatina pragyvenimo išlaidų didėjimą. Kabinetas patvirtino įstatymo projektą, įpareigojantį prekybos centrus didmeninėmis kainomis parduoti apie 50 kategorijų prekių, kurios bus įtrauktos į „buitinių pirkinių krepšelį“. Jis sukurtas pagal Graikijoje priimtą modelį, į kurį įeina būtiniausi maisto produktai, tokie kaip duona, pienas, ryžiai ir spagečiai, taip pat kūdikių maistas, kava ir naminių gyvūnėlių maistas. Konkrečiai, naujuoju įstatymo projektu bus keičiamas įstatymas dėl didmeninių ir mažmeninių kainų nustatymo ypatingais atvejais. Įstatymo projekte „buitinių pirkinių krepšelis“ apibrėžiamas kaip prekių sąrašas, prekybos ministro nuomone, būtinas tinkamam gyvenimo lygiui užtikrinti. Prie įstatymo projekto pridėtame rašte teigiama, kad vyriausybė nusprendė, kad „pirkinių krepšelį“ būtina įvesti dėl visuomenės interesų, atstatyti dėl didelės infliacijos nukentėjusių vartotojų perkamąją galią. Pagal įstatymo projekto nuostatą ministras turės teisę priimti dekretą, kuriuo bus nustatytas namų ūkio pirkinių krepšelis konkrečiam laikotarpiui, atsižvelgiant į tarptautinės ir vidaus rinkos sąlygas bei mažas pajamas gaunančių vartotojų apsaugą. Dalyvauti privalo mažmenininkai, kurių metinė apyvarta viršija 8 mln. Įmonės turi pasirinkti bent po vieną prekę iš kiekvienos į namų ūkio krepšelį įtrauktos prekių asortimento ir pasiūlyti ją už mažiausią įmanomą kainą, ypač lyginant su kitomis tos pačios kategorijos prekėmis. Jie taip pat privalo informuoti vartotojus apie jų siūlomų namų ūkio produktų krepšelį. Kipre, kaip ir kt. šalyse, infliacija auga dėl karo Ukrainoje pasekmių ir koronaviruso pandemijos, kuri vis dar daro įtaką pasaulio ekonomikai. „CyStat“ duomenimis, vartotojų kainų indeksas spalį pakilo iki 8,8% nuo 8,7% rugsėjį ir 10,9% liepą – aukščiausią lygį nuo 1981 metų rugpjūčio mėnesio. Centrinis bankas prognozuoja, kad 2022 m. vidaus infliacija sieks 8,4 proc., bet bus mažesnė nei euro zonos metinė infliacija, kuri yra maždaug 10,7 proc. | https://www.financialmirror.com/2022/11/16/government-intervenes-to-protect-consumers/ |  |
| 2022 11 17 | Ekonomikoje ir toliau vyrauja neapibrėžtumas ir nesitikima, jog padėtis pagerės dėl labai nestabilios geopolitinė aplinkos. Kipro universiteto Ekonominių tyrimų centro ir Hellenic Bank parengtoje ataskaitoje teigiama, kad Cyprus Composite Leading Economic Index1 (CCLEI) spalio mėn. užfiksavo 2,6% sumažėjimą, palyginti su tuo pačiu laikotarpiu pernai. Sumažėjimas atitinka tendenciją, nes per metus sumažėjo 2,6 % rugsėjo mėn. ir 2,1 % rugpjūčio mėn. (remiantis naujausiais ir patikslintais duomenimis). Atskaitoje teigiama, kad Ekonominių nuotaikų rodikliai (ESI) tiek Kipre, tiek euro zonoje spalio mėn. užfiksavo reikšmingą metinį kritimą, o ESI euro zonoje pasiekė žemiausią lygį nuo 2020 m. lapkričio mėn. Teigiama, kad pasitikėjimas visuose verslo sektoriuose pablogėjo, o ekonominė aplinka labiausiai pablogėjo paslaugų sektoriuje Kipre ir vartojimo sektoriuje euro zonoje. Tuo pačiu metu tarptautinė Brent žalios naftos kaina ir toliau neigiamai veikia CCLEI metinį kursą. Bet spalio mėn. likusių CCLEI sudedamųjų dalių, tokių kaip statybų pramonė ir turizmas, metinio augimo tempo paspartėjimas, sustabdė tolesnį indekso mažėjimą. Pranešime teigiama, kad bendras nekilnojamojo turto pardavimo sutarčių skaičius, kreditinių kortelių operacijų vertė, mažmeninės prekybos apimtis ir turistų atvykimas prisideda prie trumpalaikio Kipro ekonomikos stiprėjimo. Ekonomistai perspėjo, kad besitęsianti koronaviruso pandemija turėjo įtakos metiniam CCLEI augimui, teigdami, kad galimas tolesnis COVID-19 duomenų pablogėjimas žiemą gali dar labiau pabloginti situaciją.  | https://www.financialmirror.com/2022/11/17/volatile-geopolitical-arena-threatens-economy/ |  |
| 2022 11 22 | CY Statybų pramonė susiduria su augančiais iššūkiais. Baiminamasi, kad statybų sektoriaus pramonė gali augti per greitai ir kelti pavojų sveikam atsigavimui po koronaviruso pandemijos ir staigiam statybinių medžiagų kainų padidėjimui. Vystytojai mano, kad statybų sektorius nesugebės susidoroti su visais rinkoje esančiais projektais – nuo ​​būsto iki viešosios infrastruktūros. Anot Cyfield generalinio direktoriaus George Chrysochos, statybų sektoriuje aktyvumas smarkiai išaugo, todėl pramonė negali įsisavinti ir įgyvendinti visų rinkoje esančių projektų. Jis tvirtino, kad statytojai susiduria su įvairiais sunkumais – nuo ​​darbo jėgos trūkumo po koronaviruso pandemijos, statybinių medžiagų pristatymo vėlavimo ir pan.Pasak statybines medžiagas importuojančios bendrovės atstovo „Marinos Stasis“, plieno ir kitų medžiagų pardavimų augimas atspindi nekilnojamojo turto rinkos atšilimą su daugybe vykdomų projektų. Jis paminėjo didžiausią privatų projektą – 1,2 mlrd. eurų vertės Larnakos uosto ir prieplaukos, kuris apima biurių, būstų ir viešbučių statybą ir pertvarkymą. Jo teigimu, geležies kainos sumažėjimas nuo rekordinės 1120 eurų už toną iki 850 eurų gerokai pagerino padėtį statybų ir projektavimo sektoriuose, nors transporto išlaidos Kipre yra brangesnės.C. Roushas Trading & Development Ltd generalinis direktorius Costas Roushas teigė, kad vidaus rinkos augimą paskatino sumažintas PVM tarifas perkant pirmąjį būstą, kuris vis dar yra 5 proc. Parlamentarai nori įtraukti į ES direktyvą, kuria siekiama sumažinti namų, kuriems taikomas mažesnis 5% PVM, dydį. ES direktyva reikalauja, kad valstybės narės priimtų 5% PVM įstatymą namams iki 140 kvadratinių metrų. Šiuo metu tai taikoma namams, kurių plotas didesnis nei 275 kvadratiniai metrai. Be to, Limasolis ir Larnaka sulaukė didesnio investuotojų iš Izraelio ir Ukrainos įmonių, ieškančių biuro patalpų, naujų butų ir namų, susidomėjimo. | https://www.financialmirror.com/2022/11/22/construction-industry-faces-growing-pains/ |  |
| 2022 11 25 | Pasak CY finansų ministro Constantinos Petrides, kredito reitingų agentūros išreiškė pasitikėjimą Kipro ekonomikos perspektyvomis. Visos kredito reitingų agentūros sutinka, kad Kipro ekonominiai rezultatai, įskaitant viešuosius finansus yra daug geresnis nei tikėtasi. Kredito reitingų agentūros taip pat pažymi didelius iššūkius, su kuriais vis dar susiduria salos ekonomika, ir kuriuos reikia spręsti, ypač dėl neveiksnių paskolų bankų sektoriuje ir didelės valstybės bei privačios skolos. C. Petridesas taip pat pažymėjo, kad „dėl pandemijos 2020 m. smarkiai padidėjus skolai BVP atžvilgiu iki 115 %, valdžios sektoriaus bendroji skola vėl pradėjo smarkiai mažėti ir 2021 m. pasiekė 103 % BVP“. Tikimasi, kad valdžios sektoriaus skola 2025 m. sumažės iki maždaug 75 % BVP. Jis sakė, kad vyriausybė turi išteklių, įrankių, gebėjimų siekti augimo diferencijuodama savo gamybos modelį ir investuodama į tokius sektorius, kaip IRT bei žalioji energija. Naujasis gamybos modelis, grįstas investicijomis ir reformomis, pristatytas neseniai paskelbtoje ilgalaikėje strategijoje „Vision 2035“ ir Kipro atsparumo ir atkūrimo plane. Pastaraisiais metais Kipras žengė reikšmingus žingsnius švietimo, mokslinių tyrimų ir inovacijų sektoriuje be to pasižymėjo vienu didžiausių vidutinių metinių investicijų į mokslinius tyrimus bei inovacijas augimo tempų tarp ES valstybių narių. Jis sakė, kad vyriausybė svarsto galimybę senąją EXPO erdvę pertvarkyti į inovacijų zoną, kuri sukurs naują ekonomikos augimą. Teritorija (250 000 kv.m.) atitinka keletą sąlygų: yra centrinėje vietoje, lengvai pasiekiama šalia aukštųjų mokyklų, mokslinių tyrimų centrų ir valstybinių tarnybų miesto aplinkoje. Vyriausybė užsakė galimybių studiją ir bendrąjį planą, kad išnagrinėtų perspektyvą sukurti inovacijų parką, kuriam reikia strateginio investuotojo. Pagal neseniai paskelbtus Europos inovacijų švieslentės (European Innovation Scoreboard) rezultatus, gerai koordinuoti valstybės veiksmai leido Kiprui tapti stipriu novatoriumi. Sala siekia tapti regioniniu IRT įmonių centru ir tarptautinio verslo vartais į ES. Pasak C. Petrides, daugiau nei 1200 įmonių, užsiregistravusių Paramos verslui departamente, ir daugiau nei 9000 kvalifikuotų darbuotojų neseniai persikėlė ir šiuo metu dirba Kipre.  | https://www.financialmirror.com/2022/11/25/credit-agencies-show-faith-in-cyprus/ |  |
| 2022 11 25 | Kipras, Graikija ir Malta išreiškė susirūpinimą dėl būtinybės užtikrinti vienodas sąlygas įgyvendinant Rusijos naftos, gabenamos laivais į trečiąsias šalis, kainos viršutinę ribą.Nesutarimų kilo dėl naftos kainų lubų nustatymo, kurią viršijus bus draudžiama drausti jos gabenimą laivais, plaukiojančiais su ES vėliava.Priemonė turėtų įsigalioti gruodžio 5 d. Šaltinių teigimu, nepasitenkinimą išreiškė Baltijos šalys ir Lenkija, kurios mano, kad siūloma viršutinė riba (65–70 USD) yra per didelė, todėl Rusijai lieka nemaža pelno marža. Kipras, Graikija ir Malta, šalys, kurioms laivyba yra svarbus pramonės sektorius, pareiškė, kad viršutinė riba yra per maža ir reikalauja kompensacinių priemonių arba ilgesnio prisitaikymo laikotarpio.Remiantis ES šaltiniais, pareikštas trijų šalių susirūpinimas ir būtinybė išsiaiškinti, kaip bus išvengta reikalavimų nesilaikymo rizikos ir kokios kompensacinės priemonės bus taikomos dėl laivų pašalinimo iš registruojų, įgyvendinus paketą. | https://www.financialmirror.com/2022/11/25/cyprus-challenges-eu-russian-oil-cap/ |  |
| 2022 11 28 | Kipro fiskalinė taryba tikisi, kad 2023 m. spaudimas makroekonomikai padidės, o prognozės bus šiek tiek nepalankesnės nei paskelbtos Finansų ministerijos. Remiantis Tarybos scenarijumi, 2023 m. numatomas 2,4% BVP augimas, o Finansų ministerijos prognozuojamas 3%. Taryba pažymi, kad ekonomika iš esmės įveikė iššūkius, kuriuos sukėlė infliacijos didėjimo tendencijos ir tiekimo grandinės sutrikimai. Infliacija sumažino namų ūkių disponuojamas pajamas, bet padidino išlaidas, ypač mažmeninėje prekyboje. Numatoma, kad 2023 m. infliacija sieks iki 3,8 %, o tai viršys Finansų ministerijos prognozę – 3 %. Be to, numatoma, kad valstybės skolos procentais nuo BVP mažėjimo tendencija išliks. Taryba taip pat rekomenduoja didinti išlaidas plėtrai, susijusias su šalies vidutinės trukmės tikslais, tokiais kaip žaliasis perėjimas ir skaitmeninė infrastruktūra. Nors Kipro ekonomika pasižymi atsparumu ir dideliu augimo bei užimtumo tvirtumu, tikimasi, kad 2023-ieji bus didelės rizikos ir ypač didelio spaudimo ekonomikai metai dėl tarptautinių įvykių. | https://www.financialmirror.com/2022/11/28/fiscal-council-expects-2023-macroeconomic-pressures/ |  |
| 2022 11 30 | Turizmo pajamos 12% mažesnės nei 2019 metų rekordas. Pajamos iš Kipro turizmo rugsėjį per metus padidėjo beveik 30% arba 80 mln.Apskaičiuota, kad per devynis sausio–rugsėjo mėnesius turizmo pajamos sieks 1 965,4 mlrd. eurų pernai per tą patį laikotarpį gauta 1 045,2 mlrd. eurų, o per COVID‘ius 2020 m. gauta 298,9 mln. eurų. Pajamos per pirmuosius devynis 2022 m. mėnesius sumažėjo 268,6 mln. eurų arba 12 %, palyginti su rekordine 2019 m. priešpandemija, kai jos siekė 2,234 mlrd. Kasdieninės išlaidos vienam asmeniui rugsėjį padidėjo iki vidutiniškai 85,97 euro, pernai tuo pačiu metu sudarė 72,53 euro dienai. O bendros išlaidos vienam gyventojui rugsėjį padidėjo iki 842,49 euro, nuo 790,63 euro praėjusių metų rugsėjo. Daugiausia kasdien išleido izraeliečiai, kurių vidutinis biudžetas siekė 153,40 EUR, o taupiausi buvo graikai – 45,11 EUR per dieną.Nors turistų atvykimas rugsėjį išaugo 21,9%, iki 413 382, ​​2021 m. - 339 242, vidutinė viešnagės trukmė sutrumpėjo iki 9,8 dienos, o 2021 m. truko 10,9 dienos. Turizmas yra pagrindinis ekonomikos variklis, kuris sudaro apie 15 % Kipro BVP. 2019-ieji prieš koronavirusą buvo rekordiniai metai Kipro turizmo pramonei – į salą atvyko 3,97 mln. turistų ir išleido 2,68 mlrd. | https://www.financialmirror.com/2022/11/30/tourism-revenue-12-short-of-2019-record/ |  |

*Parengė:*

*Patarėja Dalia Ambrazevičiūtė,* *dalia.ambrazeviciute@urm.lt*

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)